Ferida Duraković

**Ferida Duraković** (rođena 18. aprila 1957) jest bosanskohercegovačka pjesnikinja, autorica kratkih priča, spisateljica za djecu, kolumnistica i urednica.

## Biografija 
Rođena je 18. aprila 1957. u Olovu. Diplomirala je jugoslovensku književnost i srpskohrvatski jezik 1980. na Filozofskom fakultetu u Sarajevu. U periodu između 1980. i 1983. radila je kao profesorica maternjeg jezika i književnosti u Sarajevu i Varešu, te kao profesorica srpskohrvatskog jezika na Vazduhoplovnoj akademiji u Rajlovcu. Kao lektorica, radila je u Oslobođenju u periodu od 1983. do 1984. Do 1992. radila je kao urednica za književne programe u sarajevskom Domu mladih na Skenderiji. Na mjestu glavne tajnice i izvršne direktorice P. E. N. Centra u Sarajevu provela je 22 godine.

Njene pjesme pretežno odražavaju unutrašnji i vanjski svijet mlade djevojke čije su nade i snovi uništeni balkanskim sukobima, kao i tvrdoglavost i upornost mladosti koja svjedoči bombardovanju svog grada u tom periodu. Duraković je 1999. godine dobila nagradu *Vasyl Stus* za slobodu pisanja, PEN New England za svoju „hrabru odluku da PEN centar u Sarajevu održi otvorenim tokom cijelog rata, pružajući svaku vrstu zamislive pomoći piscima“, te za „odabir pisanja - izbor da se odupre tišini i da odgovori na razaranje rata izražavanjem osjećaja“. Bila je profilirana u nedavnom proznom djelu pjesnika Christophera Merrilla „Only The Nails Remain: Scenes From The Balkan Wars“, a „ABC Nightline“ je sadržavao portret pjesnikinje i njenog opkoljenog grada, u režiji Phila Aldena Robinsona („Patike“ i „Polje snova“). Duraković je također dobila Hellman-Hammet nagradu za slobodu izražavanja.

Objavila je petnaestak knjiga poezije, proze, književnosti za djecu i prevoda sa engleskog jezika. Od književnosti za djecu i mlade objavila je, između ostalog, i  *Još jednu bajku o ruži* 1989. koja  je postavljena na scenu amfiteatra u Domu mladih Skenderija, *Mikijevu abecedu* 1994. koja je postavljena na scenu Pozorišta mladih Sarajevo 1995. i igrana više od pedeset puta, a potom obnovljena na istoj sceni 2016. Prevodi sa engleskog jezika, između ostalog *Nove pjesme za Bosnu  i Logor Omarska* autorice Rosemary Menzies sa  Novog Zelanda. Knjige poezije su joj objavljene u Poljskoj, SAD, te Italiji i Bugarskoj. Poezija joj je prevedena na engleski, grčki, slovenski, turski, njemački i finski jezik.

Priprema dvije knjige za djecu i novu knjigu. Živi u Sarajevu sa suprugom i kćerkom.

## Nagrade i nominacije 
*Nagrada Književne omladine BiH za zbirku pjesama "Bal pod maskama" 1977.
*Nagrada Svjetlosti za najbolju prvu knjigu mladog autora za zbirku pjesama "Bal po maskama" 1977.
*Nagrada Fondacije Hellman-Hammet Fund for Free Expression USA 1993. za zbirku pjesama "The Heart of Darkness"
*Nagrada Vasyl Stus Freedom-to-Write Award 1999. za zbirku pjesama "The Heart of Darkness"
*Biser International proglasio je ženom godine u Bosni i Hercegovini (2002)
*Nominovana za nagradu Astrid Lindgreen za dječiju književnost (2012)
*Nagrada na Konkursu za radio dramu BH Radija 1 2015. godine za tekst radio drame *Osloni se na mene*
*Nagrada za pozorišni komad *Mrak čudak* na Susretima lutkarskih pozorišta uz Bugojnu 2015. godine
*Tekst igre za djecu Mrak čudak nagrađen je posebnom nagradom na Susretima lutkarskih pozorišta BiH u Bugojnu 2016. godine

## Bibliografija 
*"Bal pod maskama” poezija, 1977.
*"Oči koje me gledaju" poezija, 1982.
*"Mala noćna svjetiljka" poezija, 1989.
*"Još jedna bajka o ruži" slikovnica, 1989.
*"Selidba iz lijepog kraja gdje umiru ruže" poezija i proza, 1993.
*"Mikijeva abeceda" proza za djecu, 1994.
*"Srce tame" poezija, 1994.
*"Amilina abeceda" proza za djecu, 1999.
*"Amilina i Mikijeva abeceda" proza za djecu, 2005.
*"Locus minoris − Sklonost Bosne kao melanholiji" poezija, 2007.
*"Ezopove basne" slikovnica (sa Mirzom Hasanbegovićem), 2007.
*"Vjetrov prijatelj" bajka, (sa Mirzom Hasanbegovićem), 2009.
*"Putnici kroz (ne)vrijeme − 50 godina Sarajevskih dana poezije" (koautorstvo) 2011.
*"Pokret otpora" kolumne i eseji, 2012.
*"Dolga e nošta" poezija, 2014.
*"Si paga con la vita" poezija, 2015.

### Izbor u antologijama: 
*"Sublimisme balkanique - Tom 2 - poètes de Bosnie-Herzégovine" - antologija poezije BiH na francuskom jeziku  - Izbor, prijevod i predgovor M.E.O. Editions, Bruxelles 2013. - Tomislav Dretar, 

## Reference
## Vanjski linkovi
* *Biografija Ferida Duraković*
* *Intervju sa Feridom Duraković* 
* *Ferida Duraković | Postavljati pitanja*
* *Ferida Duraković "Radije bih" *

Duraković, Ferida
Duraković, Ferida
Duraković, Ferida
Kategorija:Potpisnici Deklaracije o zajedničkom jeziku
Kategorija:Članovi P.E.N. Centra Bosne i Hercegovine
Kategorija:Živi ljudi